אף אחד

אף אחד הוא סינגל שהוקלט על ידי הזמרת הישראלית עדן בן זקן, מתוך אלבום האולפן השני שלה, תאמין לי. השיר יצא לאור ב-11 בספטמבר 2016, כסינגל הרביעי מתוך האלבום. השיר הוכתר כ-"שיר השנה" של ישראל לשנת 2017, על ידי מאקו, ערוץ 24 ותחנות הרדיו האזוריות.

השיר הגיע למקום הראשון בגלגלצ, השני במדיה פורסט, והשני ברשת ג'.

רקע וכתיבה 
השיר נכתב והולחן על ידי הראל סנדרוסי והופק על ידי ינון יהל. השיר הוא מעין בלדת פופ ים-תיכונית, אשר מספרת בתוכה סיפור על כך שאין לעדן בן זקן אף אחד שיהיה לצידה, תוך שהיא חוזרת ואומרת שלמרות הכל, היא מצליחה להתמודד עם המצב.

בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.

וידאו קליפ 
טרם הוציאה את הווידאו קליפ המלא של השיר, העלתה עדן בן זקן לערוץ היוטיוב שלה אודיו של השיר, המציג את עטיפתו של הסינגל ואת מילות השיר. בנוסף לכך, העלתה בן זקן לערוצה רמיקס רשמי שיצא עבור השיר.

נכון לספטמבר 2019, מונה הצפיות של הקליפ עומד על כ-19 מיליון צפיות, מה שהופך אותו לאחד מתוך הסרטונים הישראלים הנצפים ביותר ביוטיוב.

מיקומי שיא

קישורים חיצוניים

הערות שוליים 

שירי 2016
סינגלים מ-2016
שירי עדן בן זקן
שירים בעברית
שירים שהופקו על ידי ינון יהל
שירים על בדידות
סינגלים שהגיעו למקום הראשון במצעד הרשמי של גלגלצ
סינגלים בהוצאת NMC יונייטד אנטרטיינמנט